CELEX: 32013R1048
Language: mt
Date: 2013-10-28 00:00:00
Title: Regolament ta’ Implimentazzjoni tal-Kummissjoni (UE) Nru 1048/2013 tat- 28 ta’ Ottubru 2013 li jemenda r-Regolament tal-Kummissjoni (KE) Nru 828/2009 li jistipula r-regoli ddettaljati ta’ applikazzjoni għas-snin tas-suq [ta’ kummerċjalizzazzjoni] 2009/2010 sal-2014/2015 għall-importazzjoni u r-raffinar tal-prodotti taz-zokkor li jinsabu taħt l-intestatura tariffarja 1701 taħt ftehimiet preferenzjali

29.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 285/2
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1048/2013
   tat-28 ta’ Ottubru 2013
   li jemenda r-Regolament tal-Kummissjoni (KE) Nru 828/2009 li jistipula r-regoli ddettaljati ta’ applikazzjoni għas-snin tas-suq [ta’ kummerċjalizzazzjoni] 2009/2010 sal-2014/2015 għall-importazzjoni u r-raffinar tal-prodotti taz-zokkor li jinsabu taħt l-intestatura tariffarja 1701 taħt ftehimiet preferenzjali
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 732/2008 tat-22 ta’ Lulju 2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 u li jemenda r-Regolamenti (KE) Nru 552/97 u (KE) Nru 1933/2006, u r-Regolamenti tal-Kummissjoni (KE) Nru 1100/2006 u (KE) Nru 964/2007, (1) u b’mod partikolari l-Artikolu 11(7) tiegħu,
   Billi:
   
               (1)
            
            
               Skont l-Artikolu 1(4) tar-Regolament tal-Kummissjoni (KE) Nru 828/2009 (2), pajjiż elenkat bħala pajjiż l-inqas żviluppat fl-Anness I mar-Regolament (KE) Nru 732/2008 huwa eliġibbli biex jinżied mal-Anness I mar-Regolament (KE) Nru 828/2009.
            
         
               (2)
            
            
               Il-Mjanmar/Burma reġa’ ddaħħal fl-iskema tal-preferenzi tariffarji ġeneralizzati fid-19 ta’ Lulju 2013, b’effett retroattiv mit-13 ta’ Ġunju 2012, skont ir-Regolament (UE) Nru 607/2013 tal-Parlament Ewropew u tal-Kunsill tat-12 ta’ Ġunju 2013 li jħassar ir-Regolament tal-Kunsill (KE) Nru 552/97 li jirtira temporanjament l-aċċess għal preferenzi tariffarji ġeneralizzati mill-Mjanmar/Burma (3).
            
         
               (3)
            
            
               Mjanmar/Burma huwa pajjiż l-inqas żviluppat elenkat bħala pajjiż l-inqas żviluppat fl-Anness I mar-Regolament (KE) Nru 732/2008 u talab lill-Kummissjoni biex jiġi elenkat fl-Anness I mar-Regolament (KE) Nru 828/2009. Il-Mjanmar/Burma jipproduċi z-zokkor u għalhekk huwa esportatur potenzjali lejn l-Unjoni.
            
         
               (4)
            
            
               Ir-Regolament (KE) Nru 828/2009 għalhekk għandu jiġi emendat skont dan.
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Il-Punt I tal-Anness I mar-Regolament (KE) Nru 828/2009 qed jinbidel bit-test fl-Anness ma’ dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Ottubru 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 211, 6.8.2008, p. 1.
   
      (2)  Ir-Regolament tal-Kummissjoni (KE) Nru 828/2009 tal-10 ta’ Settembru 2009 li jistpula r-regoli ddettaljati ta’ applikazzjoni għas-snin tas-suq 2009/2010 sal-2014/2015 għall-importazzjoni u r-raffinar tal-prodotti taz-zokkor li jinsabu taħt l-intestatura tariffarja 1701 taħt ftehimiet preferenzjali (ĠU L 240, 11.9.2009, p. 14.)
   
      (3)  ĠU L 181, 29.6.2013, p. 13.
   
      ANNESS
      
         “Taqsima I: Il-Pajjiżi l-Inqas Żviluppati
         
         
                     Titlu tal-grupp
                  
                  
                     Pajjiż terz
                  
                  
                     Numru ta’ Referenza
                  
               
                     NON-AKP-LDC
                  
                  
                     il-Bangladexx
                     il-Kambodja
                     il-Laos
                     il-Mjanmar/Burma
                     in-Nepal
                  
                  
                     09.4221
                  
               
                     AKP-LDC
                  
                  
                     il-Benin
                     Burkina Faso
                     ir-Repubblika Demokratika tal-il-il-Kongo
                     l-Etjopja
                     il-Madagaskar
                     il-Malawi
                     il-Możambik
                     is-Senegal
                     Sjerra Leone
                     is-Sudan
                     it-Tanzanija
                     Togo
                     l-Uganda
                     iż-Żambja
                  
                  
                     09.4231”